C 484/34
FI
Euroopan unionin virallinen lehti
20.12.2022
Eurokolikoiden uusi kansallinen puoli (2022/C 484/16)
Vatikaanivaltion liikkeeseen laskeman uuden 2 euron arvoisen erikoisrahan kansallinen puoli Liikkeeseen tarkoitetut eurokolikot ovat laillisia maksuvälineitä koko euroalueella.
Komissio julkaisee kaikkien uusien eurokolikoiden ulkoasut tiedoksi kolikoita työssään käsitteleville henkilöille sekä suurelle yleisölle (1).
Erikoisrahoja voivat 10. helmikuuta 2009 (2) annettujen neuvoston päätelmien mukaan laskea liikkeeseen euroalueen jäsenvaltiot sekä maat, jotka saavat Euroopan unionin kanssa valuuttasuhteista tekemänsä sopimuksen mukaan laskea liikkeeseen eurokolikoita.
Tähän oikeuteen sovelletaan tiettyjä edellytyksiä, joista yksi on, että liikkeeseen lasketun kolikon on oltava yksikköarvoltaan 2 euroa.
Erikoisrahoilla on tavanomaisten 2 euron kolikoiden tekniset ominaisuudet, mutta niissä on kansallisella puolella erityinen kuva-aihe, jolla on suuri kansallinen tai eurooppalainen symboliarvo.
Liikkeeseenlaskun toteuttava maa: Vatikaanivaltio Aihe: 125 vuotta paavi Paavali VI:n syntymästä Kuvaus ulkoasusta: Kolikon kuva-aiheena on paavin muotokuva.
Kolikon sisäreunan vasemmasta laidasta alkaen, puoliympyrän muotoisena, on teksti ”CITTÀ DEL VATICANO” ja oikealla teksti ”PAPA PAOLO VI”.
Muotokuvan vasemmalla puolella ovat vuosiluvut ”1897” ja ”2022”, ja niiden alapuolella on rahapajan tunnus ”R”.
Alavasemmalla on suunnittelijan nimi ”D.
LONGO”.
Kolikon ulkokehää koristavat Euroopan unionin lipun 12 tähteä.
Liikkeeseen laskettavien kolikoiden arvioitu määrä: 84 000 Tilauksen tekopäivä: maaliskuu 2022
(1) Ks.
EYVL C 373, 28.12.2001, s.
1, jossa esitellään kaikkien vuonna 2002 liikkeeseen laskettujen kolikoiden kansalliset puolet.
(2) Ks. talous- ja rahoitusasioiden neuvoston 10. helmikuuta 2009 antamat päätelmät ja komission 19. joulukuuta 2008 antama suositus liikkeeseen tarkoitettujen eurokolikoiden kansallisia puolia ja liikkeeseenlaskua koskeviksi yhteisiksi suuntaviivoiksi (EUVL L 9, 14.1.2009, s. 52).